

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

 Ո Ր Ո Շ ՈՒ Մ N 1096-Ա

վարչական տուգանք նշանակելու մասին

 3 հոկտեմբերի 2023թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի պարտականությունները կատարող Սոնա Ծառուկյանս, քննելով Շահինյան Կարինե անհատ ձեռնարկատիրոջ նկատմամբ հարուցված վարչական վարույթի վերաբերյալ գործը,

Պ Ա Ր Զ Ե Ց Ի՝

 Տեսչական մարմնի ղեկավարի՝ 2023 թվականի հուլիսի 24-ի N 1623-Ա հրամանի համաձայն՝ Շահինյան Կարինե անհատ ձեռնարկատիրոջ մոտ իրականացված ստուգման արդյունքում պարզվել և 2023 թվականի սեպտեմբերի 20-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Սննդամթերքի անվտանգության պետական վերահսկողության մասին օրենքի 22-րդ հոդվածի 2-րդ մասի 4-րդ կետի, Հայաստանի Հանրապետությունում ստուգումների կազմակերպման և անցկացման մասին օրենքի 10-րդ հոդվածի «դ» կետի,** **Մաքսային միության հանձնաժողովի 2011 թվականի դեկտեմբերի 9-ի N 880 որոշմամբ հաստատված «Սննդամթերքի անվտանգության մասին» (ՄՄ ՏԿ 021/2011) Մաքսային միության տեխնիկական կանոնակարգի 10-րդ հոդվածի 2-րդ կետի պահանջները**. այն է՝

- չի կատարվել Սննդամթերքի անվտանգության տեսչական մարմնի՝ 2023 թվականի մարտի 14-ի «Խախտումները և անհամապատասխանությունները վերացնելու մասին» N 181/1 հանձնարարականի պահանջը. սննդամթերքի արտադրության գործընթացների իրականացման ժամանակ արտադրողի կողմից չի մշակվում, չի իրականացվում և չի պահպանվում վտանգի վերլուծության և հսկման կրիտիկական կետերի համակարգի (ՎՎՀԿԿ) սկզբունքների վրա հիմնված ընթացակարգերը:

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է Շահինյան Կարինե անհատ ձեռնարկատերը (հասցե՝ ՀՀ Կոտայքի մարզ, գյուղ Քանաքեռավան, Արագիլ ԱՍԿ թաղամաս, Ամառանոցային խճուղի, տուն 10): Կարինե Շահինյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը, հաշվի առնելով կատարված իրավախախտման բնույթը, հանրային վտանգավորության աստիճանը, մեղքի աստիճանը, մեղմացնող և ծանրացնող հանգամանքների բացակայությունը և ղեկավարվելով Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ հոդվածներով, 182.2-րդ հոդվածի 1-ին մասով՝

Ո Ր Ո Շ Ե Ց Ի՝

1. Շահինյան Կարինե անհատ ձեռնարկատիրոջ նկատմամբ՝ **Վարչական իրավախախտումների վերաբերյալ օրենսգրքի 182.2-րդ հոդվածի 1-ին մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հարյուրհիսունապատիկի չափով՝ 150.000 (հարյուր հիսուն հազար) ՀՀ դրամ։
2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ՝

ՍՈՆԱ ԾԱՌՈՒԿՅԱՆ



 Կ.Տ.

Կատ.` Իրավական աջակցության և

փաստաթղթաշրջանառության վարչություն /Մ․ Հայրապետյան/

Հեռ.` 015 40 40 40 189

Էլ. փոստ՝ snund@ssfs.am